**ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

**Λιβαδειά 16/08/2021**

**Αριθμ. Πρωτ. 15191**

**ΑΠΟΣΠΑΣΜΑ**

**Από το πρακτικό της αριθμ. 25ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 227**

Α) Ανάκληση της αριθμ. 208/3.8.2021 Απόφασης περί κατανομής ανθρωποωρών σε θέσεις προσωπικού μερικής απασχόλησης Καθαριστών /στριών σχολικών μονάδων Α/θμιας & Β/θμιας Εκπ/σης καθώς και της κατόπιν αυτής, αρ. πρωτ. 14506/4.8.2021 Ανακοίνωσης Δημάρχου Λεβαδέων , Β) Εγκριση κατανομής των εγκριθέντων από την Επιτροπή ΠΥΣ 33/2006 ανθρωποωρών σε θέσεις προσωπικού ΥΕ Καθαριστών /στριών σχολικών μονάδων πλήρους και μερικής απασχόλησης Γ) Κάλυψη της δαπάνης από ίδιους πόρους και εκτίμηση του κόστους για τα έτη 2021 και 2022 ».

Στη Λιβαδειά σήμερα 13η Αυγούστου 2021 ημέρα Παρασκευή , ώρα 11:00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 14780/9-8-2021 σε ορθή επανάληψη έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα έξι (6), ήτοι:

**ΠΑΡΟΝΤΕΣ ΑΠΟΝΤΕΣ**

1.γκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος 2. Καραμάνης Δημήτριος

3. Νταντούμη Ιωάννα

4. Καράβα Χρυσοβαλάντου – Βασιλική Αν και είχαν νόμιμα προσκληθεί

5.Μερτζάνης Κωνσταντίνος

6.Καπλάνης Κωνσταντίνος

7. Μπράλιος Νικόλαος

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης και στη συνέχεια έθεσε ως εκτός ημερήσιας διάταξης το θέμα της συζήτησης της κατανομής των εγκριθέντων ανθρωποωρών σε θέσεις προσωπικού μερικής ή /και πλήρους απασχόλησης για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης  **.**

Συμπληρωματικά υπενθύμισε ότι το κατεπείγον του παραπάνω θέματος έγκειται στο γεγονός ότι μόλις πρόσφατα, ήτοι στις **30/7/2021,** με την αριθμ. πρωτ. **ΔΙΠΑΑΔ/Φ.ΕΓΚΡ./89/15294/30.7.2021** απόφαση της Επιτροπής του άρθρου 2 παρ.1 της αριθμ**. 33/2006 ΠΥΣ** **εγκρίθηκε η πρόσληψη** προσωπικού με σχέση εργασίας ιδιωτικού δικαίου ορισμένου χρόνου στους Δήμους της Χώρας για την κάλυψη αναγκών **καθαριότητας σχολικών μονάδων** και δεδομένου ότι όλη η διαδικασία πρόσληψης θα πρέπει να ολοκληρωθεί και το προσληφθέν προσωπικό **να έχει ήδη αναλάβει** υπηρεσία με την έναρξη του διδακτικού έτους .

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος σύμφωνα με τις διατάξεις 77 παρ. 3 του του Ν. 4555/2018 και πρότεινε την συζήτησή του μετά τη συζήτηση των θεμάτων που είναι εγγεγραμμένα στην ημερήσια διάταξη της συνεδρίασης .

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

Κατόπιν ο Πρόεδρος έθεσε υπόψη των μελών της Οικονομικής Επιτροπής το περιεχόμενο της προηγούμενης αριθμ. 208/2021 απόφασης , με την οποία αφού, λήφθησαν υπόψη :

α) Οι διατάξεις της υπ’ αρ. 55472/23-7-2021 (Β΄3352) Υπουργική Απόφαση με την οποία καθορίζονται η διαδικασία και τα κριτήρια για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης, των Δημόσιων Ινστιτούτων Επαγγελματικής Κατάρτισης ( Δ.Ι.Ε.Κ. ) και των Σχολείων Δεύτερης Ευκαιρίας ( Σ.Δ.Ε ) της Χώρας από τους Δήμους με σύμβαση εργασίας Ιδιωτικού Δικαίου Ορισμένου Χρόνου και

β) η αριθμ. πρωτ. ΔΙΠΑΑΔ /Φ.ΕΓΚΡ./89/15294/30.7.2021 απόφαση της Επιτροπής του άρθρου 2 παρ.1 της αριθμ**.** 33/2006 ΠΥΣ , με την οποία εγκρίθηκε ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού καθώς και ο μέγιστος αριθμός προσλαμβανόμενων ατόμων ανά Δήμο για το διδακτικό έτος 2021 -2022 , σύμφωνα με σχετικό Πίνακα , αποφασίστηκε :

-η **έγκριση**  πρόσληψης με σύμβαση εργασίας ιδιωτικού δικαίου ορισμένου χρόνου συνολικά σαράντα τεσσάρων (44) ατόμων ειδικότητας ΥΕ Καθαριστών – Καθαριστριών για την καθαριότητα των Σχολικών Μονάδων της Πρωτοβάθμιας και Δευτεροβάθμιας Εκπαίδευσης του Δήμου Λεβαδέων , για χρονικό διάστημα ίσο με το διδακτικό έτος , με κάλυψη της μισθοδοσίας εξ ολοκλήρου από τη χρηματοδότηση του Δήμου από το ΥΠ.Ε.Σ . και

**- η κατανομή** των εγκριθέντων , από την αριθμ. πρωτ. ΔΙΠΑΑΔ /Φ.ΕΓΚΡ./89/15294/30.7.2021 απόφαση της Επιτροπής του άρθρου 2 παρ.1 της αριθμ**.** 33/2006 ΠΥΣ , ανθρωποώρες σε θέσεις προσωπικού ΥΕ Καθαριστών /στριών σχολικών μονάδων , όπως φαίνεται στον παρακάτω πίνακα:

|  |  |  |
| --- | --- | --- |
| Αριθμός ατόμων μερικής απασχόλησης ( **3ωρης ημερήσιας απασχόλησης** ) | Συνολικός αριθμός ημερήσιων ανθρωποωρών | Συνολικός αριθμός ατόμων |
| **44** | **132 ( 44\*3)** | **44** |

Στη συνέχεια κάλεσε τα μέλη να τοποθετηθούν .

-Παίρνοντας το λόγο ο κ. Καπλάνης είπε ότι δεν θα ανακαλέσει την ψήφο που έδωσε στην προηγούμενη απόφαση και δεν αποποιείται των ευθυνών του διότι έπρεπε να είχε προετοιμαστεί και να είχε διαβάσει την σχετική εισήγηση και απευθυνόμενος προς τον Δήμαρχο είπε ότι στην προηγούμενη συνεδρίαση θα έπρεπε να είχε αναφερθεί στο προηγούμενο καθεστώς προσλήψεων των καθαριστριών . Τελειώνοντας είπε ότι όταν πρέπει να καλυφθούν πάγιες ανάγκες είναι απαραίτητο να προσλαμβάνεται προσωπικό πλήρους απασχόλησης . Οπότε παρόλο που υπάρχουν διαφορετικά δεδομένα από το Υπουργείο , αν χρειασθεί πρέπει ο Δήμος να βάλει ίδιους πόρους στα πλαίσια πάντα των δυνατοτήτων του .

-Παίρνοντας το λόγο στη συνέχεια ο κ. Μπράλιος αφού αναφέρθηκε στη διαφοροποίηση της θέσης του κ. Καπλάνη από τη θέση της παράταξης του όπως παρουσιάστηκε, τόνισε ότι η άποψη της παράταξής του είναι ξεκάθαρη και έχει εκφραστεί στο Δελτίο τύπου που εκδόθηκε . Οι καθαρίστριες των Σχολείων καλύπτουν πάγιες και διαρκείς ανάγκες και πρέπει να γίνουν μόνιμες και η προσπάθεια όλων μας πρέπει να είναι στη κατεύθυνση διεκδίκησης μόνιμων θέσεων εργασίας . Τελειώνοντας είπε ότι ο Δήμος πρέπει να καλύψει από ίδιους πόρους την επιπλέον δαπάνη της αποζημίωσής τους , καθότι με την με την προηγούμενη απόφαση θα υπάρξει βλαπτική μείωση των αποδοχών τους και των ωρών εργασίας τους .

Κατόπιν πήρε το λόγο ο Δήμαρχος και αρχικά αναφέρθηκε στη συνάντηση που είχε με καθαρίστριες που απασχολήθηκαν την προηγούμενη χρονιά και το Εργατικό Κέντρο όπου διασαφηνίστηκαν κάποια πράγματα που είχαν παραποιηθεί , όπως σχετικά με τα ένσημά τους τις αποδοχές τους κ.λ.π.

Συνεχίζοντας, ενημέρωσε τα μέλη ότι το αίτημα του Δήμου που υποβλήθηκε στο Υπουργείο αφορούσε (28) καθαρίστριες πλήρους απασχόλησης και (27) καθαρίστριες μερικής απασχόλησης ( 4ωρες ημερησίως) .

Κατόπιν αφού τόνισε ότι στόχος και του ιδίου είναι να καθαρίζονται τα 48 σχολεία του Δήμου μας και υγειονομικά σωστά , παρουσίασε στα μέλη ,τηρουμένου του ανώτατου αριθμού των προσλαμβανόμενων ατόμων, τις παρακάτω εναλλακτικές δυνατότητες κατανομής των ανθρωποωρών σε θέσεις πλήρους και μερικής απασχόλησης με κάλυψη από ίδιους πόρους :

|  |  |  |  |  |  |  |
| --- | --- | --- | --- | --- | --- | --- |
| **ΕΝΑΛΛΑ**  **ΚΤΙΚΕΣ** | **ΑΡΙΘΜΟΣ ΑΤΟΜΩΝ ΠΛΗΡΟΥΣ**  **(6,5 ΏΡΕΣ)** | **ΑΡΙΘΜΟΣ ΜΕΡΙΚΗΣ**  **(3 ΩΡΕΣ )** | **ΣΥΝΟΛΙΚΌΣ**  **ΑΡΙΘΜΟΣ**  **ΗΜΕΡΗΣΙΩΝ**  **ΑΝΘΡΩΠΟΩΡΩΝ** | **ΣΥΝΟΛΙΚΟΣ ΑΡΙΘΜΟΣ**  **ΑΤΟΜΩΝ** | **ΑΡΙΘΜΟΣ**  **ΩΡΩΝ ΠΕΡΑΝ**  **ΤΟΥ ΜΕΓΙΣΤΑ**  **ΚΑΘΟΡΙΖΟΜΕΝΟΥ** | **ΕΚΤΙΜΩΜΕΝΗ ΕΤΗΣΙΑ ΔΑΠΑΝΗ ΑΠΟ ΙΔΙΟΥΣ ΠΟΡΟΥΣ**  **(7,32 ευρώ/ώρα, 250 ημέρες** |
| **Α** | **20** | **17** | **181**  **(20\*6,5 =130**  **17\*3= 51)** | **37** | **49**  **(181-132)** | **49 \*7,32 = 358,68**  **358,68 \* 250 = 89.670,00** |
| **Β** | **10** | **34** | **167**  **(10\*6,5= 65**  **34 \* 3 = 102)** | **44** | **35**  **(167-132)** | **35\* 7,32=256,20**  **256,20\*250 = 64.050** |
| **Γ** | **10** | **30** | **155**  **(10\*6,5 = 65**  **30\*3=90 )** | **40** | **23**  **(155-132)** | **23\*7,32= 168,36**  **168,36 \*250 = 42.090,00** |
| **Δ** | **5** | **39** | **149,5**  **(5\*6,5=32,5**  **39\*3= 117)** | **44** | **17,5**  **(149,5-132 )** | **17,5\*7,32 = 128,1**  **128,1 \*250 = 32.025,00** |

Στη συνέχεια κάλεσε τα μέλη να τοποθετηθούν επί των ανωτέρω εναλλακτικών δυνατοτήτων .

-Παίρνοντας το λόγο ο κ. Καπλάνης , είπε ότι τα προαναφερόμενα σενάρια θα έπρεπε να είχαν τεθεί υπόψη της Επιτροπής στη προηγούμενη συνεδρίαση . Ένα απαιτείται λόγω και των υγειονομικών συνθηκών, από τον Δήμο να βάλει ίδιους πόρους ας το κάνει στο πλαίσιο των οικονομικών του δυνατοτήτων και τελειώνοντας εξέφρασε την άποψη ότι από τα σενάρια που εισηγήθηκε ο Δήμαρχος θα δημιουργηθούν περισσότερα προβλήματα για αυτό και εμμένει στην αρχική του τοποθέτηση όπως εκφράστηκε στην προηγούμενη απόφαση .

- Ο κ. Μπράλιος παίρνοντας το λόγο έβαλε προς ψηφοφορία την πρόταση της πρόσληψης του μέγιστου αριθμού των καθαριστριών δηλαδή 44 ατόμων με πλήρης απασχόληση τονίζοντας ότι θα πρέπει να διεκδικήσουμε το κόστος της μισθοδοσίας να καλυφθεί από τον κρατικό προϋπολογισμό .

Στη συνέχεια τέθηκε σε ψηφοφορία η πρόταση του κ. Μπράλιου και καταψηφίστηκε .

Υπέρ της πρότασης ψήφισαν οι κ.κ: . 1) Ν. Μπράλιος και 2) . Κ. Καπλάνης .

Κατόπιν παίρνοντας το λόγο ο Δήμαρχος εισηγήθηκε: α) την ανάκληση της προηγούμενης απόφαση περί κατανομής των ανθρωποωρών σε θέσεις μερικής απασχόλησης και της κατόπιν αυτής σχετικής ανακοίνωσης και β) την εναλλακτική περίπτωση (Γ) καθώς ότι τα οικονομικά του Δήμου δεν αντέχουν τις εναλλακτικές Α και Β, και ειδικότερα : την πρόσληψη δέκα (10) ατόμων με πλήρη απασχόληση ( 6,5 ώρες ημερησίως ) και τριάντα (30) άτομα μερικής απασχόλησης ( 3ώρες ημερησίως ) με εκτιμώμενη ετήσια δαπάνη 42.050,00 ευρώ προς κάλυψη από ίδιους πόρους .

Στη συνέχεια τέθηκε σε ψηφοφορία η πρόταση του Δημάρχου για την πρόσληψη δέκα (10) ατόμων πλήρους απασχόλησης ( 6,5 ώρες ημερησίως ) και τριάντα (30) ατόμων μερικής απασχόλησης ( 3 ωρες ημερησίως) , την οποία καταψήφισε μόνο ο κ. Μπράλιος.

Συνεχίζοντας ο Δήμαρχος την εισήγησή του είπε ότι, στη περίπτωση που , **τηρουμένου του ανωτάτου αριθμού προσλαμβανόμενων ατόμων,** επιλεγεί από ορισμένους Δήμους **η αύξηση των ωρών ημερήσιας απασχόλησής** τους πέραν του καθοριζόμενου μέγιστου αριθμού ανθρωποωρών ημερήσιας απασχόλησης , η προκαλούμενη δαπάνη καλύπτεται αποκλειστικά από ίδιους πόρους των Δήμων και στην απόφαση της Οικονομικής Επιτροπής θα καθορίζεται η εκτίμηση του ύψους της δαπάνης αυτής τόσο για το τρέχον έτος, όσο και για το έτος 2022 , και κατόπιν έδωσε το λόγο στον κ. Προιστάμενο των Οικονομικών Υπηρεσιών κ. Καλλιαντάση , ο οποίος είπε ότι :

Η εκτιμώμενη ετήσια σε ευρώ από ιδίους πόρους για τα έτη ανέρχεται :

Α) Για το έτος 2021 ( το τετράμηνο Σεπτεμβρίου- Δεκεμβρίου ) σε : 16.836,00 ευρώ

Β) Για το έτος 2022 (Ιανουάριο 2022 – Ιούνιο 2022 ) σε : 25.254,00 ευρώ

Η Οικονομική Επιτροπή λαμβάνοντας υπόψη :

- Τις διατάξεις του άρθρου **40 του Ν.4735/2020 που αντικατέστησε το άρθρο 72 του Ν.3852/2010.**

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών.

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου».

- Τις διατάξεις της υπ’ αρ**. 55472/23-7-2021 (Β΄3352)** Υπουργική Απόφαση με την οποία καθορίζονται η διαδικασία και τα κριτήρια για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης, των Δημόσιων Ινστιτούτων Επαγγελματικής Κατάρτισης ( Δ.Ι.Ε.Κ. ) και των Σχολείων Δεύτερης Ευκαιρίας ( Σ.Δ.Ε ) της Χώρας από τους Δήμους με σύμβαση εργασίας Ιδιωτικού Δικαίου Ορισμένου Χρόνου .

-Την αριθμ. πρωτ. **ΔΙΠΑΑΔ /Φ.ΕΓΚΡ./89/15294/30.7.2021** απόφαση της Επιτροπής του άρθρου 2 παρ.1 της αριθμ**.** 33/2006 ΠΥΣ , με την οποία εγκρίθηκε ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού καθώς και ο μέγιστος αριθμός προσλαμβανόμενων ατόμων ανά Δήμο για το διδακτικό έτος 2021 -2022 , σύμφωνα με σχετικό Πίνακα .

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ**

**Α. ΟΜΟΦΩΝΑ**

Την ανάκληση της αριθμ. 208/3.8.2021 απόφασης περί κατανομής ανθρωποωρών σε θέσεις προσωπικού μερικής απασχόλησης για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης ,με σύμβαση εργασίας ιδιωτικού δικαίου ορισμένου χρόνου , καθώς και της κατόπιν αυτής, με αρ. πρωτ. 14506/4.8.2021 Ανακοίνωσης Δημάρχου Λεβαδέων

**Β. ΚΑΤΑ ΠΛΕΙΟΨΗΦΙΑ**

**1. Κατανέμει** τις εγκριθείσες , από την αριθμ. πρωτ. ΔΙΠΑΑΔ /Φ.ΕΓΚΡ./89/15294/30.7.2021 απόφαση της Επιτροπής του άρθρου 2 παρ.1 της αριθμ**.** 33/2006 ΠΥΣ , ανθρωποώρες σε θέσεις προσωπικού πλήρους και μερικής απασχόλησης , για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης ,με σύμβαση εργασίας ιδιωτικού δικαίου ορισμένου χρόνου , για χρονικό διάστημα ίσο με το διδακτικό έτος, ως κάτωθι :

|  |  |  |  |  |  |  |
| --- | --- | --- | --- | --- | --- | --- |
|  | Αριθμός ατόμων  πλήρους  απασχόλησης  **( 6,5 ώρες )** | Αριθμός  ατόμων  μερικής  απασχόλησης  **(3 ώρες )** | **Συνολικός**  **αριθμός**  **ημερήσιων**  **ανθρωποωρών** | **Συνολικός**  **Αριθμός**  **Ατόμων** | **Αριθμός ωρών**  **Ημερήσιας**  **Απασχόλησης**  **πέραν του**  **μέγιστα**  **καθοριζόμενου** | **Εκτιμώμενη**  **Ετήσια**  **Δαπάνη**  **Σε ευρώ**  **Από ίδιους πόρους**  **(7,32 /ωρα**  **250 ημέρες** |
| **ΣΥΝΟΛΟ** | **10** | **30** | **155** | **40** | **23**  **(155-132)** | **42.090,00** |

**2.** Την κάλυψη της επιπλέον προκαλούμενης δαπάνης από Ίδιους Πόρους και εκτίμηση του ύψους της δαπάνης τόσο για το τρέχον έτος 2021 ( τετράμηνο Σεπτεμβρίου- Δεκεμβρίου ) , όσο και για το έτος 2022 ( Ιανουάριο- Ιούνιο ) , ως κάτωθι :

* Για το έτος 2021 ( το τετράμηνο Σεπτεμβρίου- Δεκεμβρίου ) : 16.836,00 ευρώ
* Για το έτος 2022 (Ιανουάριο 2022 – Ιούνιο 2022 ) : 25.254,00 ευρώ

Στην παρούσα απόφαση ψήφισε **Κατά ο κ. Μπράλιος Νικόλαος** , για τους λόγους που αναφέρονται στο εισηγητικό μέρος της παρούσας .

**Η παρούσα απόφαση πήρε αριθμό 227/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 16 -08-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ ΙΩΑΝΝΗΣ Δ.ΤΑΓΚΑΛΕΓΚΑΣΔΗΜΑΡΧΟΣ ΛΕΒΑΔΕΩΝ **& α/α**

1.Καλογριάς Αθανάσιος **ΑΘΑΝΑΣΙΟΣ ΚΑΛΟΓΡΗΑΣ**

2.Νταντούμη Ιωάννα **ΑΝΤΙΔΗΜΑΡΧΟΣ ΛΕΒΑΔΕΩΝ**

3.Kαράβα Χρυσοβαλάντου – Βασιλική

4.Μερτζάνης Κωνσταντίνος

5.Καπλάνης Κωνσταντίνος

6.Μπράλιος Νικόλαος